กำหนดที่ประจำเดือนจะต้องมาคือวันที่ 1 ค่ะ แต่ประจำเดือนยังไม่มาเลยค่ะ แล้วก็มีอาการของการปวดท้องน้อยเหมือนตอนก่อนที่ประจำเดือนจะมา มีสาเหตุเกิดจากอะไรบ้างค่ะ
สวัสดีค่ะ Phattranit,หากประจำเดือนไม่มา และที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูเป็นอันดับแรกค่ะ หากตรวจไม่พบ หรือไม่ได้มีเพศสัมพันธ์มาก่อน การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งแนะนำควรรอประจำเดือนไปอีกซักระยะก่อน ซึ่งอาการปวดท้องน้อย อาจเป็นอาการก่อนการมีประจำเดือนมาก็ได้ค่ะอย่างไรก็ตาม หากประจำเดือนยังคงไม่มา และยังคงมีอาการปวดท้องน้อยต่อเนื่อง แนะนำควรไปพบสุติ-นรีแพทย์เพื่อตรวจหาสาเหตุ เช่น การมีมดลูกอักเสบ มีซีสต์หรือเนื้องอกที่ปีกมดลูกหรือรังไข่ เป็นต้น หรืออาจเกิดจากสาเหตุอื่นๆ ที่ไม่ได้เกี่ยงข้อง เช่น มีท้องผูก มีลำไส้อักเสบ เป็นต้น